钦定古今图书集成/明伦汇编/闺媛典/第123卷 > 任氏女
## 钦定古今图书集成/明伦汇编/闺媛典/第123卷 > 任氏女

按《松江府志》：“任氏女，青龙任水监月山之曾孙。女。父
以水监荫得官，生二子一女。至正中，北人有杨姓者，
官于华亭，因乱侨居任氏馆舍，为其子聘任女。其子
尝登墙窥所聘女，任父兄见而恶之，欲绝婚不可得，
遂迁延其期。杨北归，乃以女复受某氏聘。及亲迎，女
遂剪发而泣曰：‘奈何以一身二许，吾将奉佛终身焉’。”
久之，传杨死，或以为劝，愈执不从，竟以女冠老。